મુંબઈ, તા. 7 : ધી અૉલ ઇન્ડિયા જેમ ઍન્ડ જ્વેલરી ડોમેસ્ટિક કાઉન્સિલ (જીજેસી)એ આક્ષેપ કર્યો છે કે જરઝવેરાતની હેરફેર વેળા ચકાસણીના નામે સરકારી અધિકારીઓ વેપારીઓની ભારે સતામણી કરે છે. અમુક કિસ્સાઓમાં પોલીસ, આવકવેરા અધિકારી, જીએસટી અધિકારીઓ નાના અને મધ્યમ કદના જ્વેલર્સો પર ગેરકાયદે દરોડા પાડે છે. આ અધિકારીઓ સગાવાદ અને ભ્રષ્ટાચારમાં સંડોવાયેલા હોવાનો આક્ષેપ જીજેસીએ કર્યો છે.